
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 629 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

α.Έγκριση κατάταξης του νέου Οδικού Άξονα Πάτρα 
- Πύργος-Καλό Νερό-Τσακώνα ως Εθνικής Οδού. 
β.Έγκριση χαρακτηρισμού του ως αυτοκινητόδρο¬ 
μου. γ. Έγκριση εφαρμογής του π.δ. 209/1998. 1 

Κήρυξη αναδασωτέας έκτασης 1,700 στρεμμάτων 
στη θέση «Καμενιτσιώτικα» Δ/Δ Μέλισσας Περι¬ 
φέρειας Δήμου Λεχαινών Ν. Ηλείας. 2 

Κήρυξη ως αναδασωτέας έκτασης 6,010 στρ στη 
θέση «Άρμενο» περιφέρειας Δ.Δ. Ευγήρου Δήμου 

Απολλώνιων Νομού Αευκάδας». 3 

Χαρακτηρισμός οδού Βέροιας - Μέσης Ν. Ημαθίας 
ως κυριότερης δημοτικής. 4 


ΑΠΟΦΑΣΕΙ Σ 

Αριθμ. ΟΑΠ/Β2/ΟΙΚ/15814 (1) 


α.Έγκριση κατάταξης του νέου Οδικού Άξονα Πάτρα 
- Πύργος-Καλό Νερό-Τσακώνα ως Εθνικής Οδού. 
β.Έγκριση χαρακτηρισμού του ως αυτοκινητόδρομου, 
γ.Έγκριση εφαρμογής του π.δ. 209/1998. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Σύμφωνα με τις διατάξεις: 

1. Του άρθρου 90 του «Κώδικα για την Κυβέρνηση και 
τα Κυβερνητικά Οργανα» όπως κωδικοποιήθηκε με το 
άρθρο πρώτο του π.δ. 63/2005. 

2. Του π.δ. 910/1977 «Περί οργανισμού ΥΠΔΕ». 

3. Του π.δ/τος 69/1988 «Περί Οργανισμού της Κεντρικής 
Υπηρεσίας της Γ.Γ.Δ.Ε. του Υ.ΠΕ.ΧΩ.ΔΕ.». 

4. Των τροποποιητικών / συμπληρωματικών του προ- 
αναφερόμενου π. δ/των 293/1991 και 167/1992, καθώς και 
των σχετικών Εγκυκλίων εφαρμογής τους. 

5. Του ν. 1959/1991 «Για τις Οδικές Μεταφορές, τις 
Επικοινωνίες και άλλες διατάξεις». 

6. Του π.δ/τος 71/1993 «Καθορισμός αρμοδιοτήτων που 
διατηρούνται από τον Υπουργό και τις Περιφερειακές 
Υπηρεσίες της Γ.Γ.Δ.Ε. του Υ.ΠΕ.ΧΩ.ΔΕ.». 

7. Του ν. 1418/1984 «ΔημόσιαΈργα και ρυθμίσεις συνα¬ 
φών θεμάτων», όπως αυτός τροποποιήθηκε, συμπληρώ¬ 
θηκε και ισχύει, καθώς και του π.δ. 609/1985 «Κατασκευή 
Δημοσίων Έργων» και των λοιπών π.δ. που εκδόθηκαν 
σε εκτέλεση του ν. 1418/1984. 


24 Ιουλίου 2006 

8. Του π.δ. 209/1998 «Λήψης μέτρων για την ασφάλεια 
της υπεραστικής συγκοινωνίας» και του π.δ. 221/1999 
με το οποίο αντικαταστάθηκε η παρ. 1 του άρθρου 3 
του πρώτου. 

9. Της υπ’ αριθμ. Δ16α/04/773/29.11.1990 κοινής από¬ 
φασης του Υπουργού Προεδρίας και του Αν. Υπουργού 
ΠΕ.ΧΩ.ΔΕ. «Περί εξαιρέσεως Διοικητικών πράξεων ή εγ¬ 
γράφων από τον κανόνα των τριών υπογραφών». 

10. Του ν. 653/1977 «Περί υποχρεώσεως των παρόδι¬ 
ων ιδιοκτητών για την διάνοιξη εθνικών οδών κ.λ.π.» 
όπως τροποποιήθηκε και συμπληρώθηκε μέχρι σήμερα 
και το π.δ. 929/1979 «Περί εκτελέσεως του άρθρου του 
ν.653/1977. 

11. Της παρ. 5 του άρθρου 1 του ν. 2503/1997 με την 
οποία διατηρούνται από τον Υπουργό ΠΕ.ΧΩ.Δ.Ε. οι αρ¬ 
μοδιότητες σχετικά με τα έργα των ΕΥΔΕ. 

12. Της υπ’ αριθμ. 4881/2004 (ΦΕΚ 754/19.5.2004 τεύχος 
Β') απόφασης του Πρωθυπουργού και του Υπουργού 
ΠΕ.ΧΩ.ΔΕ. με την οποία ανατέθηκε η άσκηση αρμοδιο¬ 
τήτων του Υπουργού Περιβάλλοντος, Χωροταξίας και 
Δημοσίων Έργων στους Υφυπουργούς Περιβάλλοντος, 
Χωροταξίας και Δημοσίων Έργων Θ. Ξανθόπουλο και 
Σ. Καλογιάννη, όπως τροποποιήθηκε και ισχύει με την 
υπ’ αριθμ. Δ17α/08/83/Φ.2.2.1/8.6.2005 (Φ.Ε.Κ 802/13.6.2005 
τεύχος Β') απόφαση του Πρωθυπουργού και Υπουργού 
ΠΕ.ΧΩ.Δ.Ε. 

13. Του π.δ. 340/2002 (ΦΕΚ 283 Α721.11.2002) «Σύστα¬ 
ση Ειδικής Υπηρεσίας Δημοσίων Έργων (ΕΥΔΕ) για τη 
μελέτη, κατασκευή και λειτουργία Οδικών Αξόνων με 
Παραχώρηση (ΕΥΔΕ / ΟΑΠ)», αφού λάβαμε υπόψη: 

1. Τις διατάξεις του άρθρου 14 του ν. 1349/1983 (ΦΕΚ 52 
Α'), του άρθρου 99 του ν. 1892/1990 (ΦΕΚ 101 Α731.7.1990), 
του άρθρου 4 του ν. 2052/1992 (ΦΕΚ 94 Α'/5.6.1992) κα¬ 
θώς και της υπ’ αριθμ. 62555/5072/10.10.1990 (ΦΕΚ 561 
Δ712.10.1990) απόφασης Υπουργού ΠΕ.ΧΩ.ΔΕ. με την 
οποία προσδιορίσθηκαν οι οδικοί άξονες που αποτελούν 
το Βασικό Οδικό Δίκτυο των Νομών Αχαΐας, Ηλείας και 
Μεσσηνίας. 

2. Τις διατάξεις του ν. 3155/1955 «Περί κατασκευής και 
συντηρήσεως οδών». 

3. Τις διατάξεις του β.δ. 9/1955 «Περί καθορισμού των 
Εθνικών Οδών κατά τις διατάξεις του ν. 3155/1955». 

4. Τις διατάξεις του άρθρου 25, παράγραφος 3 του 
ν. 1418/1984 «Δημόσια έργα και ρυθμίσεις συναφών θε¬ 
μάτων», όπως αυτός τροποποιήθηκε, συμπληρώθηκε 
και ισχύει. 

5. Τις διατάξεις του ν. 614/1977 (Κ.Ο.Κ) όπως έχει τρο¬ 
ποποιηθεί και ισχύει. 

6. Την υπ’ αριθμ. ΔΜΕΟ/ε/οικ/779/24.7.1995 (ΦΕΚ 800 Β') 
απόφαση Υπουργού ΠΕ.ΧΩ.ΔΕ. με την οποία εγκρίθηκε 
η κατάταξη του Εθνικού Οδικού Δικτύου Πελοπόννησου 
στις κατηγορίες Βασικό (Πρωτεύον), Δευτερεύον και 
Τριτεύον Εθνικό Οδικό Δίκτυο. 

7. Την υπ’ αριθμ. 1692/96/ΕΕ/23.7.1996 απόφαση του 
Ευρωπαϊκού Κοινοβουλίου και του Συμβουλίου περί 
κοινοτικών προσανατολισμών για την ανάπτυξη του 
Διευρωπαϊκού Δικτύου Μεταφορών (1_ 228/1/9.9.1996) με 
την οποία μεταξύ άλλων σημαντικοί άξονες της Χώρας 
μας (μεταξύ των οποίων και ο άξονας Κόρινθος- Πά¬ 
τρα- Πύργος- Τσακώνα) εντάχθηκαν στο Διευρωπαϊκό 
Δίκτυο. 

8. Την υπ’ αριθμ. Δ1Α/0/14/74/ο.ε. 30.12.1997 απόφαση 
του Υπουργού ΠΕ.ΧΩ.Δ.Ε., με την οποία ο άξονας Πάτρα 
-Πύργος-Τσακώνα χαρακτηρίστηκε σαν έργο Εθνικού 
Επιπέδου. 

9. Την παράγραφο 3 του άρθρου 25 του νόμου 1418/1984 
σύμφωνα με την οποία σε περίπτωση αμφιβολίας σχε¬ 
τικά με τον χαρακτηρισμό τμημάτων οδών ως Εθνικών 
ο καθορισμός γίνεται με απόφαση του Υπουργού Δη¬ 
μοσίων Έργων που δημοσιεύεται στην Εφημερίδα της 
Κυβερνήσεως. 

Και επειδή: 

1. Η υλοποίηση του Αυτοκινητοδρόμου Πάτρα -Πύρ- 
γος-Τσακώνα μήκους 164 περίπου χλμ εντάσσεται στο 
Διευρωπαϊκό Δίκτυο. 

2. Για τον παραπάνω άξονα έχουν εκπονηθεί μελέτες 
οδοποιίας σε κλίμακα 1:2000, Μελέτη Περιβαλλοντικών 
επιπτώσεων και έχουν καθοριστεί τα όρια εκτέλεσης 
του έργου. 

3. Στην Μ.Π.Ε έχει περιληφθεί η ζώνη κατάληψης του 
έργου στην οποία επειδή παρουσιάζεται οικιστική δρα¬ 
στηριότητα είναι απαραίτητη η έκδοση της παρούσας 
απόφασης προκειμένου να ανασταλεί η έκδοση οικοδο¬ 
μικών αδειών στην ζώνη διέλευσης της Οδού. 

4. Την υπ’ αριθμ. ΟΑΠ/Φ1.Β2/14726/2ΘΘ6 απόφαση 
έγκρισης της μελέτης στην οποία καθορίζονται τόσο ο 
άξονας όσο και η ζώνη διέλευσής του, αποφασίζουμε: 

α. Κατατάσσουμε τον νέο Οδικό Άξονα Πάτρα (από 
πέρας Περιμετρικής Οδού στην θέση Ημικόμβου Μιντι- 
λογλίου)- Πύργος στο Βασικό (Πρωτεύον) Εθνικό Οδικό 
Δίκτυο της χώρας. 

β. Κατατάσσουμε τον νέο Οδικό Άξονα Πύργος-Καλό 
Νερό-Τσακώνα στο Δευτερεύον Εθνικό Οδικό Δίκτυο 
της χώρας. 

γ. Χαρακτηρίζουμε ως Αυτοκινητόδρομο τον νέο Οδι¬ 
κό Αξονα Πάτρα -Πύργος-Καλό Νερό- Τσακώνα. 

δ. Την εφαρμογή του π,δ. 209/1998 σε ότι αφορά την 
έκδοση οικοδομικών αδειών και την εκτέλεση οικοδο¬ 
μικών εργασιών στην ζώνη του νέου έργου όπως προ¬ 
ωθείται για απαλλοτρίωση. 

ε. Ως ελάχιστες αποστάσεις, για τον Οδικό Αξονα 
Πάτρα- Πύργος-Τσακώνα, τις κατά περίπτωση αναφε- 
ρόμενες στο άρθρο 2 του π.δ. 209/1998. 

Η απόφαση αυτή, από τις διατάξεις της οποίας δεν 


προκαλείται δαπάνη σε βάρος του Κρατικού Προϋπο¬ 
λογισμού, να δημοσιευθεί στην Εφημερίδα της Κυβερ¬ 
νήσεως. 

Αθήνα, 3 Ιουλίου 2006 

Ο ΥΠΟΥΡΓΟΣ 

Γ. ΣΟΥΦΛΙΑΣ 
-♦- 

Αριθμ. 1597 (2) 

Κήρυξη αναδασωτέας έκτασης 1,700 στρεμμάτων στη 
θέση «Καμενιτσιώτικα» Δ/Δ Μέλισσας Περιφέρειας 
Δήμου Λεχαινών Ν. Ηλείας 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΟΣ 

Έχοντας υπόψη: 

1) Τις δ/ξεις του άρθρου 7 για τη δ/κή αποκ/ση του 
ν. 2503/1997 και την υπ’ αριθμ. 186ΓΓ/1998 απόφ. Γεν. 
Γραμ. Περ. Δυτ. Ελλάδος, περί άσκησης αρμοδιοτήτων 
Γ.Γ. Περ. Δυτ. Ελλάδας 

2) Τις δ/ξεις του αρθ. 117 παρ 3 και το άρθρο 24 παρ. 
1 του Συντάγματος της χώρας. 

3) Τις δ/ξεις του ν. 998/1979 «περί προστασίας των 
Δασών κ.λπ.» και ειδικότερα το αρθ. 41 παρ. 1, το άρθ. 
38 παρ. 8 και το ν. 2040/1992 αρθ. 12 παρ. 3. 

4) Τιςδ/γεςτου Υπουργείου Γεωργίας:16417/1180/6.7.1980, 
18247/3049/24.2.1983 και 85144/1468/9.9.1992. 

5) Την υπ’ αριθμ. 2082/24.5.2006 πρόταση του Δασαρ¬ 
χείου Αμαλιάδας που αναφέρεται στο θέμα για κήρυξη 
δασικής έκτασης ως αναδασωτέας διότι η δασική βλά¬ 
στηση που την κάλυπτε καταστράφηκε λόγω πυρκαγιάς 
που εξερράγη στις 6.4.2006 και επιβάλλεται η εκ νέου 
δάσωση της. 

Η πράξη διαπιστώθηκε την 5.5.2006. 

6) Το γεγονός ότι από την εκτέλεση της παρούσας 
δεν προκαλείται δαπάνη σε βάρος του κρατικού προϋ¬ 
πολογισμού, αποφασίζουμε: 

Κηρύσσουμε αναδασωτέα με σκοπό την επαναδημι- 
ουργία με φυσική αναγέννηση της δασικής βλάστησης 
που καταστράφηκε από πυρκαγιά την Δημόσια δασική 
έκταση εμβαδού 1,700 στρεμμάτων που βρίσκεται στη 
θέση «Καμενιτσιώτικα» Δ/Δ Μέλισσας Περιφέρειας Δή¬ 
μου Λεχαινών Ν. Ηλείας 

Προσδιορίζεται από τα στοιχεία σχεδιαγράμματος 
και έχει όρια: 

Ανατολικά: Με αγρούς κατοίκων περιοχής. 

Δυτικά: Με δημόσια δασική έκταση αείφυλλων πλα¬ 
τύφυλλων. 

Βόρεια: Με δημόσια δασική έκταση αείφυλλων πλα¬ 
τύφυλλων. 

Νότια: Με κληροτεμάχιο υπ’ αριθμ. 80 στο όνομα Χαρ/ 
μπου Δίον. Παναγιωτόπουλου. 

Όπως φαίνεται στο συνημμένο διάγραμμα που αποτε¬ 
λεί αναπόσπαστο μέρος της απόφασης αυτής. 

Η απόφαση αυτή να δημοσιευθεί στην Εφημερίδα 
Κυβερνήσεως. 

Πάτρα, 27 Ιουνίου 2006 

Με εντολή Γ ενικού Γ ραμματέα Περιφέρειας 
Ο Αναπληρωτής Γ ενικός Διευθυντής 
ΧΡΗΣΤΟΣ ΓΙΩΤΣΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθμ. 1253 (3) 

Κήρυξη ως αναδασωτέας έκτασης 6,010 στρ στη θέση 
«Αρμενο» περιφέρειας Δ.Δ. Ευγήρου Δήμου Απολλώ¬ 
νιων Νομού Λευκάδας». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΙΟΝΙΩΝ ΝΗΣΩΝ 

Έχοντας υπόψη: 

1. Τις διατάξεις: 

α) Του άρθρου 117 παρ. 3 του Συντάγματος της Ελ¬ 
λάδας. 

β) Του ν. 3200/1955 περί διοικητικής αποκέντρωσης 
όπως αυτές τροποποιήθηκαν μεταγενέστερα. 

γ) Του ν. 2503/30.5.1997 «Διοίκηση, οργάνωση, στελέ- 
χωση της Περιφέρειας κ.λπ.» 

δ) Του ν. 998/1979 «περί προστασίας δασών κ.τ.λ.» 
και ειδικότερα του άρθρου 41 παρ. 1δ, του άρθρου 38 
παρ. 1. 

ε) Του ν. 3208/2003 «Προστασία δασικών οικοσυστη¬ 
μάτων, κατάρτιση δασολογίου, ρύθμιση εμπράγματων 
δικαιωμάτων επί δασών και δασικών εν γένει εκτάσεων 
και άλλες διατάξεις». 

2. Τις εξής διαταγές του Υπ. Γεωργίας: 

α) 160417/1180/8.7.1980 

β) 182447/3049/24.9.1980 

3. Την υπ’ αριθμ. 1095/29.5.2006 πρόταση της αρμόδιας 
Διεύθυνσης Δασών Λευκάδας σχετικά με την κήρυξη ως 


αναδασωτέας της αναφερόμενης στο θέμα έκτασης, 
αποφασίζουμε: 

Κηρύσσουμε ως αναδασωτέα την δασική έκταση εμ- 
βαδού 6,010 στρ (δύο στρεμμάτων και δέκα χιλιοστών 
του στρέμματος). Η έκταση αυτή που βρίσκεται στην 
θέση «Αρμενο», περιφέρειας Δ.Δ. Ευγήρου, Δήμου Απολ¬ 
λώνιων Νομού Λευκάδας, απεικονίζεται με τα στοιχεία 
Α, Β, Γ,..., Θ, I, Α στο προσαρτημένο στην παρούσα από¬ 
φαση μας διάγραμμα το οποίο αποτελεί αναπόσπαστο 
μέρος αυτής και έχει όρια: 

Βόρεια: Με δασική έκταση 
Νότια: Με δασική έκταση 
Ανατολικά: Με ελαιώνα 
Δυτικά: Με δασική έκταση. 

Σκοποί της κήρυξης της ανωτέρω έκτασης ως ανα¬ 
δασωτέας είναι η διατήρηση του δασικού χαρακτήρα 
αυτής, ο αποκλεισμός διάθεσής της για άλλη χρήση και 
η αποκατάσταση της καταστραφείσης κατά το χρονι¬ 
κό διάστημα μετά το έτος 1998 από υλοτομία δασικής 
βλάστησης αποτελούμενης από αείφυλλα πλατύφυλλα 
(η υπόψη έκταση πριν τη καταστροφή της αποτελούσε 
δασική έκταση αείφυλλων πλατύφυλλων). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα, 14 Ιουνίου 2006 

Ο Γ ενικός Γ ραμματέας Περιφέρειας 
ΣΩΤΗΡΙΟΣ ΒΟΣΔΟΥ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθμ. Δ13α.2569 (4) 

Χαρακτηρισμός οδού Βέροιας - Μέσης Ν. Ημαθίας ως 
κυριότερης δημοτικής. 

Ο ΝΟΜΑΡΧΗΣ ΗΜΑΘΙΑΣ 

Έχοντας υπόψη: 

1. Τις διατάξεις του άρθρου 1 (παρ. 2) του π.δ/τος 
της 24/31.5.1985 (Δ' 270). «Τροποποίηση των ορών και 
περιορισμών δόμησης των γηπέδων των κειμένων εκτός 
των ρυμοτομικών σχεδίων των πόλεων και εκτός των 
ορίων των νομίμως υφισταμένων προ του έτους 1923 
οικισμών». 

2. Την υπ’ αριθμ. 159/2006 απόφαση του Δημ. Συμ¬ 
βουλίου Βέροιας και το υπ’ αριθ οικ. 1021/3.4.2006 δι¬ 
αβιβαστικό έγγραφο του Πολεοδομικού Τμήματος του 
Δήμου αυτού. 

3. Την υπ’ αριθμ. Δ13α.1282/13.6.2006 θετική εισήγηση 
του Τμήματος Πολεοδομίας και Περ/ντος Ν.Α. Ημαθίας 
προς το Σ.Χ.Ο.Π. Ν. Ημαθίας. 

4. Την από 14.6.2006 θετική γνωμοδότηση του Σ.Χ.Ο.Π. 
Ν. Ημαθίας όπως αυτή εκφράζεται στο εκτός ημερήσιας 
διάταξης θέμα του 4ου/06 πρακτικού του. 

5. Την υπ’ αριθμ. 315/26.1.1999 απόφασή μας, περί εξου¬ 
σιοδότησης για έκδοση πράξεων επί αρμοδιοτήτων Νο¬ 
μάρχη, αποφασίζουμε: 

Αναγνωρίζουμε την οδό που συνδέει την πόλη της 
Βέροιας με τον οικισμό Μέσης, όπως αυτή φαίνεται .το 
τοπογραφικό διάγραμμα που συνοδεύει την παρούσα 


και αποτελεί αναπόσπαστο τμήμα της, ως την κυριότερη 
που συνδέει τους δύο οικισμούς και τη χαρακτηρίζου¬ 
με ως δημοτική οδό, προκειμένου επί αυτής να τύχει 
εφαρμογής η παρ. 2β του άρθρου 1 του π.δ/τος της 
24/31.5.1985 (Δ’ 270). 

Η απόφαση αυτή - μαζί με το διάγραμμα που τη συ¬ 
νοδεύει - να δημοσιευθεί στην Εφημερίδα της Κυβερ- 
νήσεως. Η ισχύς της αρχίζει από την κοινοποίηση της 
και πριν τη δημοσίευση της σύμφωνα με το άρθρο 37 
του ν. 3200/1955. 

Από τις διατάξεις της απόφασης αυτής δεν προκαλεί- 
ται δαπάνη σε βάρος του Κρατικού προϋπολογισμού ή 
του προϋπολογισμού της Νομαρχιακής Αυτοδιοίκησης 
ή του οικείου Δήμου. 

Κατά της απόφασης αυτής επιτρέπεται η προσφυγή 
ενώπιον του Γ.Γ. της Περιφέρειας Κεντρικής Μακεδονίας 
για παράβαση νόμου σύμφωνα με το άρθρο 18, παρ. 
12, του ν. 2218/1994 εντός αποκλειστικής προθεσμίας 
[30] τριάντα ημερών από τη δημοσίευση της. Κατά τα 
λοιπά εφαρμόζονται οι διατάξεις του άρθρου 7 του ν. 
2839/2000. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βέροια, 27 Ιουνίου 2006 

Με εντολή Νομάρχη 
Ο Αντινομάρχης 

ΑΣΤΕΡΙΟΣ ΔΙΟΥΔΗΣ 

